ആത്മഹത്യക്കെതിരെ ബോധവല്ക്കരണ ക്ലാസ് സംഘടിപ്പിച്ചു നീലേശ്വരം: my.kasargodvartha.com 22.10.2021 ആത്മഹത്യ തടയപ്പടേണ്ട സാമൂഹ്യ ദുരന്തം എന്ന വിഷയത്തില് നീലേശ്വരം താലൂക് ആശുപത്രിയുടെ കീഴില് കടിഞ്ഞി മുല ജി ഡബ്ല്യൂ എല് പി സ്കൂളില് അമ്മമാര്ക്കും കൗമാര പ്രായക്കാര്ക്കും ബോധവല്ക്കരണ ക്ലാസ് സംഘടിപ്പിച്ചു. നീലേശ്വരം നഗരസഭ ചെയര്പേഴ്സണ് ടി വി ശാന്ത ഉദ്ഘാടനം ചെയ്തു. താലൂക് ആശുപത്രി സൂപ്രണ്ട് ഡോ .ജമാല് അഹ്മദ് വിഷയം അവതരിപ്പിച്ചു. സൈകോളജിസ്റ്റ് സ്മൃതി എസ് കുമാര് ക്ലാസെടുത്തു. നഗരസഭ കൗണ്സിലര് ഭരതന് എം അധ്യക്ഷത വഹിച്ചു. നഗരസഭ വൈസ് ചെയര്മാന് പി മുഹമ്മദ് റാഫി, സ്റ്റാന്ഡിങ് കമിറ്റി ചെയര്പേഴ്സണ് വി ഗൗരി, കൗണ്സിലര് വിനയരാജ് എം കെ സംസാരിച്ചു.